নিজ বাড়ী থেকে কর্মস্থলে আসার পথে বখাটেদের ধর্ষণ চেষ্টার শিকার হয়ে তার এই অবস্থা। ঘটনার সময় তার চিৎকারে স্থানীয় লোকজন এগিয়ে এসে তাকে উদ্ধার করলেও মোবাইল সেট ও নগদ টাকাসহ তার সর্বস্ব ছিনতাই হয়।  মালুমঘাট মা মনি হাসপাতালের  ব্যবস্থাপনা পরিচালক ডা. নিকুলাস হালদার ঘটনার পর থেকেই ওই সেবিকা মানসিকভাবে অত্যন্ত বিপর্যস্ত রয়েছেন উল্লেখ করে বলেন, সাম্প্রতিককালে মালুমঘাটে বখাটে ও ছিনতাইকারীদের উৎপাত বেড়ে যাওয়ায় নারীরা কর্মস্থলে যাওয়া আসার পথে নিরাপত্তাহীনতায় ভূগছে।  তিনি জানান, ঘটনাটি রu200c্যাব ও পুলিশকে জানানো হয়েছে।  জানা যায়, বখাটেপনার শিকার হয়ে অনেক নারী আত্মহননের মত দূর্ভাগ্যজনক পথ বেছে নিচ্ছে। কিন্তু বন্ধ হচ্ছে বখাটেপনা। সাম্প্রতিককালে কক্সবাজার জেলাতেও সামাজিক ব্যাধির মত ভয়াবহ আকারে দেখা দিয়েছে বখাটেদের তৎপরতা। বিশেষ করে  অবিবাহিত তরুণীরাই এর শিকার হচ্ছেন সবচেয়ে বেশি। এর ফলে সমাজে দেখা দিচ্ছে বিপর্যয়।  জাতীয় মহিলা সংস্থার চেয়ারম্যান কানিজ ফাতেমা মোস্তাক বখাটেপনা বেড়ে যাওয়ার ঘটনা স্বীকার করে বলেন, এই ধরনের ঘটনার ব্যাপারে সরকার আইন প্রয়োগকারী সংস্থাকে কঠোরভাবে পদক্ষেপ নেওয়ার নির্দেশ দিয়েছে।